# 47 let Tedna slovenske drame

Teden slovenske drame je osrednji festival uprizoritev slovenskih dramskih besedil, ki ga vsako leto s podporo ministrstva za kulturo in Mestne občine Kranj organizira Prešernovo gledališče. Spodbuja uprizarjanje nacionalne dramatike, njeno ustvarjanje in promocijo ter uprizarjanje v tujini. Pri tem sodeluje z gledališči in gledališkimi inštituti doma in po svetu. Pomemben prispevek k spodbujanju nastajanja slovenske dramatike predstavljajo vsakoletne delavnice dramskega pisanja, ki jih vodijo ugledni slovenski in tuji dramatiki, bralne uprizoritve in predstavitve nominiranih dram ter sodelovanje z Akademijo za gledališče, radio, film in televizijo, Slovenskim gledališkim inštitutom in Filozofsko fakulteto Univerze v Ljubljani.

1971 – prvi Teden slovenske drame v Kranju (v letih 1955, 1963 in 1964 so Tedni slovenske dramatike potekali v Celju)

1973 – na festivalu prvič sodelujejo uprizoritve slovenske dramatike v tedanji Jugoslaviji

1979 – prvič so podelili nagrado Slavka Gruma za najboljše izvirno dramsko besedilo in Grün-Filipičevo priznanje za dosežke v slovenski dramaturgiji

1999 – prvič so podelili veliko nagrado za najboljšo uprizoritev

1999 – v okviru TSD začnejo nastajati prvi prevodi nagrajenih besedil

2003 – začetek bralnih uprizoritev besedil, nominiranih za Grumovo nagrado

2004 – nagrada za najboljšo uprizoritev dobi ime po preminulem dramatiku Rudiju Šeligu

2004 – začetek vsakoletnih Delavnic dramskega pisanja, med udeleženci so tudi prihodnji prejemniki Grumovih nagrad

2006 – prvič je podeljena nagrada občinstva

2007 – dnevi nominirancev ponujajo poglobljen pogled na nova besedila

2009 – TSD se poveže s slovenskim centrom Mednarodnega gledališkega inštituta ITI pri promociji slovenske dramatike v tujini

2011 – TSD skupaj s sorodnimi festivali pripravi pobudo za zvezo festivalov novonastale dramatike

2012 – prvič je razpisana nagrada za mladega dramatika

2014 – na festivalu se prvič predstavijo drame, nagrajene na sorodnih festivalih nacionalne dramatike

2015 – prvo srečanje oblikovalcev maske slovenskih gledališč

2016 – v sodelovanju z Društvom gledaliških kritikov in teatrologov Slovenije je bila prvič podeljena nagrada Vladimirja Kralja

## Dosedanji Grumovi nagrajenci

1979 DANE ZAJC: *Voranc*

1980 DUŠAN JOVANOVIĆ: *Karamazovi*

1981 RUDI ŠELIGO: *Svatba*

1982 DRAGO JANČAR: *Disident Arnož in njegovi*

1983 DOMINIK SMOLE: *Zlata čeveljčka*

1984 TONE PARTLJIČ: *Moj ata, socialistični kulak*; RUDI ŠELIGO: *Ana*

1985 DRAGO JANČAR: *Veliki briljantni valček*

1986 DANE ZAJC: *Kalevala*

1987 JOŽE SNOJ: *Gabrijel in Mihael*; IVO SVETINA: *Biljard na Capriju*

1988 SERGEJ VERČ: *Evangelij po Judi*

1989 DRAGO JANČAR: *Zalezujoč Godota*

1990 DUŠAN JOVANOVIĆ: *Zid, jezero*

1991 MILAN JESIH: *En sam dotik*

1992 IVO SVETINA: *Vrtovi in golobica*

1993 EVALD FLISAR: *Kaj pa Leonardo?*

1994 DUŠAN JOVANOVIĆ: *Antigona*

1995 DRAGO JANČAR: *Halštat*

1996 IVO SVETINA: *Tako je umrl Zaratuštra*

1997 /

1998 MATJAŽ ZUPANČIČ: *Vladimir*

1999 ZDENKO KODRIČ: *Vlak čez jezero*

2000 rokgre: *To*

2001 ZORAN HOČEVAR: *'M te ubu!*; MATJAŽ ZUPANČIČ: *Goli pianist ali Mala nočna muzika*

2002 O. J. TRAVEN: *Ekshibicionist*

2003 MATJAŽ ZUPANČIČ: *Hodnik*

2004 EVALD FLISAR: *Nora Nora*

2005 MATJAŽ BRIŠKI: *Križ*

2006 MATJAŽ ZUPANČIČ: *Razred*

2007 DRAGICA POTOČNJAK: *Za naše mlade dame*

2008 rokgre: *Smeti na Luni*

2009 ŽANINA MIRČEVSKA: *Konec Atlasa*; SIMONA SEMENIČ: *5fantkov.si*

2010 IVO PRIJATELJ: *Totenbirt*; SIMONA SEMENIČ: *24ur*; IVO SVETINA: *Grobnica za Pekarno*

2011 MATJAŽ ZUPANČIČ: *ShockingShopping*

2012 VINKO MÖDERNDROFER: *Vaje za tesnobo*

2013 EVALD FLISAR: *Komedija o koncu sveta*

2014 VINKO MÖDERNDROFER: *Evropa*

2015 SIMONA SEMENIČ: *sedem kuharic, štirje soldati in tri sofije*

2016 ROK VILČNIK - ROKGRE: *Ljudski demokratični cirkus Sakešvili*

2017 SIMONA HAMER: *Razglednice ali Strah je od znotraj votel, od zunaj pa ga nič ni*

## Prejemniki Grün-Filipičevega priznanja:

1979 Dramaturški oddelek SLG Celje

1982 Dramaturški oddelek Drame SNG Maribor

1985 Dramaturški oddelek SMG

1988 Dramaturški oddelek SMG

1991 Dramaturški oddelek PG Kranj

Dramaturški oddelek SMG

1994 /

1997 /

2000 Dramaturginja Marinka Poštrak

2003 Dramaturginja Diana Koloini

2005 Dramaturginja Alja Predan

2007 Dramaturg Nebojša Pop Tasić

2009 Dramaturginja Mojca Kranjc

2011 Dramaturginja in teoretičarka Eda Čufer

2013 Dramaturg Vili Ravnjak

2015 Dramaturg in kritik Vasja Predan

2017 Dramaturg, teatrolog in esejist Tomaž Toporišič

## Dobitniki velike oziroma Šeligove nagrade

**Velika nagrada:**

1999 Sebastijan Horvat in Primož Vitez: *ION*, režija Sebastijan Horvat, E. P. I. Center Ljubljana in Drama SNG Maribor

2000 Matjaž Zupančič: *VLADIMIR*, režija Matjaž Zupančič, SNG Drama Ljubljana

2001 Anton Tomaž Linhart: *TA VESELI DAN ali MATIČEK SE BO UOŽENU*, režija Vito Taufer, Slovensko stalno gledališče v Trstu

2002 Anton Tomaž Linhart: *ŽUPANOVA MICKA*, režija Vito Taufer, Prešernovo gledališče Kranj

2003 Anton Tomaž Linhart: *TA VESELI DAN ali MATIČEK SE ŽENI*, režija Vito Taufer, Lutkovno gledališče Ljubljana

**Šeligova nagrada:**

2004 Dominik Smole: *KRST PRI SAVICI*, režija Meta Hočevar, SNG Drama Ljubljana

2005 Matjaž Zupančič: *HODNIK*, režija Matjaž Zupančič, SNG Drama Ljubljana

2006 *EP O GILGAMEŠU*, dramatizacija Nebojša Pop Tasić, režija Jernej Lorenci, Slovensko mladinsko gledališče

2007 Iztok Lovrić in Gregor Strniša: *MNEMOSYNE*, režija Iztok Lovrić, Gledališče Glej

2008 Ivan Cankar: *ROMANTIČNE DUŠE*, režija Sebastijan Horvat, SNG Drama Ljubljana

2009 Andrej Hieng: *OSVAJALEC*, režija Dušan Jovanović, SNG Drama Ljubljana

2010 Vinko Möderndorfer: *LEP DAN ZA UMRET*, režija Vinko Möderndorfer, Prešernovo gledališče Kranj

2011 Ivan Cankar (Blaise Pascal, Étienne de la Boétie, G. W. F. Hegel, Louis Althusser): *HLAPCI/Komentirana izdaja*, režija Matjaž Berger, Anton Podbevšek Teater Novo mesto in Prešernovo gledališče Kranj

2012 Simona Semenič: *ZGODBA O NEKEM SLASTNEM TRUPLU ali GOSTIJA ali KAKO SO SE ROMAN ABRAMOVIČ, LIK JANŠA, ŠTIRIINDVAJSETLETNA JULIJA KRISTEVA, SIMONA SEMENIČ IN INICIALKI Z. I. ZNAŠLI V OBLAČKU TOBAČNEGA DIMA*, režija Primož Ekart, Zavod Imaginarni

2013 Miha Nemec, Nejc Valenti: *ROKOVNJAČI*, režija Miha Nemec, SNG Nova Gorica in Prešernovo gledališče Kranj

2014 Avtorski projekt: *25.671*, režija Oliver Frljić, Prešernovo gledališče Kranj

2015 Simona Semenič: *1981*, Režija Nina Rajić Kranjac, Gledališka skupina mladih/AGRFT in Glej

2016 Ivan Cankar: *HLAPCI*, režija Sebastijan Horvat, Slovensko stalno gledališče v Trstu

2017 *REPUBLIKA SLOVENIJA*, Slovensko  mladinsko gledališče Ljubljana in Zavod Maska

**Nagrade občinstva na TSD**

2006 Boris Kobal in Sergej Verč: *ZAFRKON*, KUD Pod topoli

2007 Iztok Lovrić in Gregor Strniša: *MNEMOSYNE*, Gledališče Glej

2008 Iztok Mlakar (po Molièrovih motivih): *DUOHTAR POD MUS!*, Gledališče Koper in SNG Nova Gorica

2009 Branko Završan: *SOLISTIKA*, Familija in Mestno gledališče ljubljansko

2010 Svetlana Makarovič in Janja Majzelj: *KRIZANTEMA NA KLAVIRJU*, Slovensko mladinsko gledališče

2011 Ivan Cankar (Blaise Pascal, Etienne de la Boetie, G. W. F. Hegel, Louis Althusser): *HLAPCI/Komentirana izdaja*, Anton Podbevšek Teater Novo mesto in Prešernovo gledališče Kranj

2012 Simona Semenič: *ZGODBA O NEKEM SLASTNEM TRUPLU ALI GOSTIJA ALI KAKO SO SE ROMAN ABRAMOVIČ, LIK JANŠA, ŠTIRIINDVAJSETLETNA JULIJA KRISTEVA, SIMONA SEMENIČ IN INICIALKI Z.I. ZNAŠLI V OBLAČKU TOBAČNEGA DIMA*, Zavod Imaginarni

2013 Simona Hamer: *KLADIVO ALI PINCETA?*, KD Integrali in Gledališče Glej

2014 Avtorski projekt: *ROBINSON*, Lutkovno gledališče Ljubljana

2015 Evald Flisar: *VZEMI ME V ROKE/Take Me in Your Hands*), BanyaTreeProductions, Mumbaj, Indija

2016 Tjaša Ferme: *DIVJI OTROK V MESTU*/*Wild Child in the City*), PopUpTheatrics &The Secret Theatre, New York, ZDA

2017 Nik Škrlec in ekipa: *NAJ GRE VSE V Π ALI KAKO SEM SI ZAPOMNIL 3141 DECIMALK*, Zavod k. g. – Tovarna predstav, Akademija za gledališče, radio, film in televizijo UL in Zavod Margareta Schwarzwald

## Prejemniki nagrade za mladega dramatika

2013 VESNA HAUSCHILD: *Inventura*

TIBOR HRS PANDUR: *Sen 59*

2014 TJAŠA MISLEJ: *Panj*

2015 KATJA MARKIČ: *Ptice selivke*

2016 PIJA VATOVEC: *Zimske radosti*

2017 NIKA ŠVAB: *Ujeti trenutek*

**Nagrada Vladimirja Kralja**

2016 VASJA PREDAN za življenjsko delo

PRIMOŽ JESENKO za **kritiške in teatrološke dosežke** v zadnjih dveh letih, in sicer za strokovno monografijo Rob v središču: izbrana poglavja o eksperimentalnem gledališču v Sloveniji 1955–1967